
Parlamentul României

Camera Deputaţilor
	

	


Comisia pentru sănătate şi familie

Bucureşti, 24 octombrie 2022
Nr.4c-10/513
CĂTRE,
BIROUL PERMANENT

AL

CAMEREI DEPUTAŢILOR,

Vă înaintăm, alăturat, raportul  asupra proiectului de Lege privind aprobarea Ordonanței Guvernului nr.17/2022 pentru modificarea și completarea Legii nr.263/2004 privind asigurarea continuității asistenței medicale primare prin centrele de permanență, trimis Comisiei pentru sănătate şi familie spre dezbatere, în fond, cu adresa nr. PLx. 558/2022 din 4 octombrie 2022. 

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Dr.Nelu TĂTARU

Parlamentul României

Camera Deputaţilor
Comisia pentru sănătate şi familie
Bucureşti, 24 octombrie 2022
Nr.4c-10/513
R A P O R T 
asupra proiectului de Lege privind aprobarea Ordonanței Guvernului nr.17/2022 pentru modificarea și completarea Legii nr.263/2004 privind asigurarea continuității asistenței medicale primare prin centrele de permanență
În conformitate cu prevederile  art. 95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond, cu proiectul de Lege privind aprobarea Ordonanței Guvernului nr.17/2022 pentru modificarea și completarea Legii nr.263/2004 privind asigurarea continuității asistenței medicale primare prin centrele de permanență, trimis cu adresa nr. PLx. 558/2022 din 4 octombrie 2022.
Proiectul de lege are ca obiect de reglementare modificarea şi completarea Legii nr.263/2004 privind asigurarea continuităţii asistenţei medicale primare prin centrele de permanenţă. Intervenţiile legislative vizează modul de stabilire a zonelor în care se înfiinţează centrele de permanenţă, respectiv aprobarea criteriilor prin notă de aprobare semnată de ministrul sănătăţii, cu privire la mediul rural se instituie asigurarea continuităţii asistenţei medicale primare prin centrele de permanenţă prin constiturea echipelor medicale de minim 5 medici, în cazurile în care nu se pot constitui echipele formate de minim 7 medici şi 7 asistenţi medicali, desfăşurarea activităţii centrelor de permanenţă doar în sedii fixe, crearea cadrului legal şi pentru înfiinţarea şi desfiinţarea centrelor de permananţă, stabilirea sancţiunilor în cazul constatării abaterilor de la normele de funcţionare, eliminarea prevederilor legate de centrele mobile şi reorganizarea acestora în centre de permanenţă fixe, realizarea activităţilor de vaccinare împotriva COVID 19 în cadrul centrelor de permanenţă.
          La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.885/29.07.2022);

· avizul favorabil al Comisiei pentru administrație publică și amenajarea teritoriului (nr.4c-7/635/4.10.2022).
Membrii comisiei au dezbătut proiectul de lege în şedinţa din 24 octombrie 2022. La lucrările comisiei au fost prezenţi deputați conform listei de prezență.

Senatul, în calitate de primă Cameră sesizată,  a adoptat  proiectul de lege  în şedinţa din 28 septembrie 2022. 


Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.


În raport cu obiectul şi conţinutul său, proiectul de lege face parte din categoria legilor ordinare. 
În urma finalizării dezbaterilor, membrii Comisiei pentru sănătate şi familie, au hotărât, cu unanimitate de voturi, adoptarea proiectului de Lege privind aprobarea Ordonanței Guvernului nr.17/2022 pentru modificarea și completarea Legii nr.263/2004 privind asigurarea continuității asistenței medicale primare prin centrele de permanență, în forma prezentată de Senat.
PREŞEDINTE,                                        SECRETAR,
     Dr. Nelu TĂTARU                                Liviu-Ioan BALINT

